Hari Rampa Menua Sedunya

Hari Rampa Menua Sedunya diintu ninting taun kena 5 Jun lalu meransang penyedar enggau pengawa dikena nyaga rampa menua. Pengerami tu disukung mayuh gerempung ukai dikuasa perintah, dagang, entiti perintah, lalu ngarika hari keterubah Gerempung Bansa Beserakup ti nyukung rampa menua.

Keterubah iya diatur dalam taun 1973, iya udah nyadi pelasar dikena ngangkatka penyedar pasal isu rampa menua baka pengamah tasik, penyampau tubuh kelalu mayuh, pengangat dunya, pemansang ti meruan enggau pengawa jai bekaul jelu siga. Hari Rampa Menua Sedunya nyadi pelasar global ungkup pengerembai ngagai bala mayuh, enggau penyereta ari lebih 143 bengkah menua ninting taun, nyengkaum penyereta ari Argentina, Australia, Austria, Brazil, Kanada, Chile, Denmark, Finland, Peranchis, Jereman, India, Israel, Itali, Jipun, Mexico, Belanda, Norway, Filipina, Poland, Afrika Selatan, Sepanyol, Switzerland, Thailand enggau Amerika Serikat. Ninting taun, program tu udah nyendiaka tema enggau forum ungkup orang dagang, gerempung ukai dikuasa perintah, komuniti, orang politik enggau bintang dikena ngemeranka pengawa rampa menua.

 Penyanding